CELEX: 32007D0343
Language: fi
Date: 2007-05-15 00:00:00
Title: 2007/343/EY: Komission päätös, tehty 15 päivänä toukokuuta 2007 , öljyn, johon on lisätty fytosteroleja/fytostanoleja, markkinoille saattamisen sallimisesta elintarvikkeiden uutena ainesosana Euroopan parlamentin ja neuvoston asetuksen (EY) N:o 258/97 mukaisesti (tiedoksiannettu numerolla K(2007) 2073)

17.5.2007   
            
            
               FI
            
            
               Euroopan unionin virallinen lehti
            
            
               L 129/63
            
         
      KOMISSION PÄÄTÖS,
   tehty 15 päivänä toukokuuta 2007,
   öljyn, johon on lisätty fytosteroleja/fytostanoleja, markkinoille saattamisen sallimisesta elintarvikkeiden uutena ainesosana Euroopan parlamentin ja neuvoston asetuksen (EY) N:o 258/97 mukaisesti
   (tiedoksiannettu numerolla K(2007) 2073)
   (Ainoastaan englanninkielinen teksti on todistusvoimainen)
   (2007/343/EY)
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon uuselintarvikkeista ja elintarvikkeiden uusista ainesosista 27 päivänä tammikuuta 1997 annetun Euroopan parlamentin ja neuvoston asetuksen (EY) N:o 258/97 (1) ja erityisesti sen 7 artiklan
   sekä katsoo seuraavaa:
   
               (1)
            
            
               Enzymotec-yritys esitti 4 päivänä toukokuuta 2005 Alankomaiden toimivaltaisille viranomaisille hakemuksen lisättyjä fytosteroleja/fytostanoleja sisältävän öljyn saattamisesta markkinoille uuselintarvikkeena tai elintarvikkeiden uutena ainesosana.
            
         
               (2)
            
            
               Alankomaiden toimivaltainen elintarvikkeiden arviointielin antoi 23 päivänä toukokuuta 2006 ensiarvioraporttinsa. Ensiarvioraportissaan se päättelee, että lisättyjä fytosteroleja sisältävä öljy on turvallista ihmisten käytettäväksi.
            
         
               (3)
            
            
               Komissio toimitti ensiarvioraportin kaikille jäsenvaltioille 29 päivänä toukokuuta 2006.
            
         
               (4)
            
            
               Asetuksen (EY) N:o 258/97 6 artiklan 4 kohdassa säädetyssä 60 päivän määräajassa esitettiin kyseisen kohdan mukaisia perusteltuja muistutuksia tuotteen saattamisesta markkinoille.
            
         
               (5)
            
            
               Esitetyt muistutukset koskivat pikemminkin riskinhallintakysymyksiä kuin riskinarviointia, minkä vuoksi ei ollut tarpeen kuulla Euroopan elintarviketurvallisuusviranomaista.
            
         
               (6)
            
            
               Lisättyjä fytosteroleja/fytostanoleja sisältävälle öljylle myönnetty lupa on tarkoitettu kattamaan ainoastaan käytön sellaisissa elintarvikkeissa, joihin on sallittua lisätä fytosteroleja/fytostanoleja. Sovelletaan sääntöjä, jotka koskevat fytosteroleja/fytostanoleja sisältävien elintarvikkeiden esillepanoa ja merkintöjä.
            
         
               (7)
            
            
               Sellaisten elintarvikkeiden ja elintarvikkeiden ainesosien, joihin on lisätty fytosteroleita, fytosteroliestereitä, fytostanoleita ja/tai fytostanoliestereitä, pakkausmerkinnöistä 31 päivänä maaliskuuta 2004 annetulla komission asetuksella (EY) N:o 608/2004 (2) varmistetaan, että kuluttajat saavat käyttöönsä tiedot, joita tarvitaan elintarvikkeisiin lisättyjen fytosterolien/fytostanolien liiallisen saannin välttämiseksi.
            
         
               (8)
            
            
               Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
            
         ON TEHNYT TÄMÄN PÄÄTÖKSEN:
   1 artikla
   Yhteisön markkinoille voidaan elintarvikkeiden uutena ainesosana saattaa liitteessä I määriteltyä öljyä, johon on lisätty fytosteroleja/fytostanoleja, käytettäväksi liitteessä II määritellyissä elintarvikkeissa.
   2 artikla
   Kyseistä elintarvikkeiden uutta ainesosaa sisältävät tuotteet on myymistä varten esitettävä siten, että ne voidaan helposti jakaa annoksiin, jotka sisältävät lisättyjä fytosteroleja/fytostanoleja enintään 3 grammaa (yhtenä päivittäisannoksena) tai enintään 1 gramman (kolmena päivittäisannoksena).
   Lisättyjen fytosterolien/fytostanolien määrä saa olla enintään 3 grammaa juomapakkausta kohti.
   Maustekastikkeet ja salaattikastikkeet, majoneesi mukaan luettuna, on pakattava annospakkauksiksi.
   3 artikla
   Tämä päätös on osoitettu seuraavalle yritykselle: Enzymotec, 5 Hataasi ST, Ramat Gabriel Industrial Park, Migdal HaEmeq, Israel 23 106.
   
      Tehty Brysselissä 15 päivänä toukokuuta 2007.
      
         
            Komission puolesta
         
         Markos KYPRIANOU
         
         
            Komission jäsen
         
      
   
   
      (1)  EYVL L 43, 14.2.1997, s. 1. Asetus sellaisena kuin se on viimeksi muutettuna asetuksella (EY) N:o 1882/2003 (EUVL L 284, 31.10.2003, s. 1).
   
      (2)  EUVL L 97, 1.4.2004, s. 44.
   
      LIITE I
      Lisättyjä fytosteroleja/fytostanoleja sisältävän öljyn koostumuserittely
      Määritelmä:
      Öljy, johon on lisätty fytosteroleja/fytostanoleja, koostuu öljyfraktiosta ja fytosterolifraktiosta.
      
                  Aine/parametri
               
               
                  Sisältö
               
            
                  Asyyliglyserolin jakautuminen:
               
            
                  Vapaita rasvahappoja (öljyhappona ilmaistuna)
               
               
                  Enintään 2 %
               
            
                  Monoasyyliglyseroleja (MAG)
               
               
                  Enintään 10 %
               
            
                  Diasyyliglyseroleja (DAG)
               
               
                  Enintään 25 %
               
            
                  Triasyyliglyseroleja (TAG)
               
               
                  Loput
               
            
                  Fytosterolifraktio:
               
            
                  β-sitosterolia
               
               
                  Enintään 80 %
               
            
                  β-sitostanolia
               
               
                  Enintään 15 %
               
            
                  kampesterolia
               
               
                  Enintään 40 %
               
            
                  kampestanolia
               
               
                  Enintään 5 %
               
            
                  stigmasterolia
               
               
                  Enintään 30 %
               
            
                  brassikasterolia
               
               
                  Enintään 3 %
               
            
                  muita steroleja/stanoleja
               
               
                  Enintään 3 %
               
            
                  Muita:
               
            
                  Kosteus ja haihtuvuus
               
               
                  Enintään 0,5 %
               
            
                  Peroksidiluku (PV)
               
               
                  < 5 mekv/kg
               
            
                  Transrasvahappoja
               
               
                  Enintään 1 %
               
            Fytosterolien/fytostanolien vierasaineet/puhtaus (GC-FID tai vastaava menetelmä)
      Muista lähteistä kuin elintarvikekäyttöön soveltuvista kasviöljyistä uutetuissa fytosteroleissa ja fytostanoleissa ei saa olla vierasaineita, mikä varmistetaan parhaiten siten, että puhtaus on yli 99 prosenttia.
   
   
      LIITE II
      1 artiklassa tarkoitetut elintarvikkeet
      Levitettävät ravintorasvat siten kuin ne määritellään neuvoston asetuksen (EY) N:o 2991/94 (1) liitteessä olevassa B ja C kohdassa, voihin tai muihin eläinrasvoihin pohjautuvia ruoanlaitto- ja paistorasvoja ja levitteitä lukuun ottamatta.
      Maitopohjaiset tuotteet, kuten puolittain kuoritusta maidosta tai rasvattomasta maidosta tehdyt tuotteet, joihin on mahdollisesti lisätty hedelmiä ja/tai viljaa, hapatetusta maidosta valmistetut tuotteet, kuten jogurtti, ja juustopohjaiset tuotteet (rasvapitoisuus ≤ 12 g/100 g), joissa maitorasvaa on mahdollisesti vähennetty tai se on osittain tai kokonaan korvattu kasvirasvalla tai -proteiinilla.
      Soijajuomat.
      Maustekastikkeet ja salaattikastikkeet, majoneesi mukaan luettuna.
      
         (1)  EYVL L 316, 9.12.1994, s. 2.